**57.§**

**Par detālplānojuma un administratīvā līguma par tā īstenošanu apstiprināšanu nekustamajam īpašumam** **Kalna prospektā 2A, Ogres pilsētā, Ogres novadā, zemes vienībai ar kad. apz. 7401-001-0671**

(U.Apinis, M.Legzdiņš, E.Helmanis)

Iepazīstoties ar nekustamā īpašuma Kalna prospektā 2A, Ogres pilsētā, Ogres novadā īpašnieku Sanitas Boiko un Ievas Rasimas 2013. gada 3. decembra iesniegumu (Reģ.Nr.1-11.1/1419) un 2013. gada 6. decembra iesniegumu (Reģ. Nr.1-11.1/1436), iesniegto detālplānojuma redakciju un kopsavilkumu par detālplānojuma izstrādes procesu, administratīvo līgumu par detālplānojuma īstenošanu un, atbilstoši Teritorijas attīstības plānošanas likuma 31. pantam un Ministru kabineta 16.10.2012. noteikumu Nr.711 “Noteikumi par pašvaldību teritorijas attīstības plānošanas dokumentiem” 65.2.2. un 116.1. apakšpunktam, 120. un 121. punktam,

**balsojot: PAR –** 14 balsis (E.Bartkevičs, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, Dz.Mozule, V.Pūķe, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. **Apstiprināt** detālplānojumu nekustamajā īpašumā Kalna prospektā 2A, Ogres pilsētā, Ogres novadā, zemes vienībā ar kad. apz. 7401-001-0671, un administratīvo līgumu par detālplānojuma īstenošanu ([pielikums Nr.1 uz 3 lapām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2013/decembris/pielikumi/piel_1_par_57.doc)).
2. **Publicēt** paziņojumu par detālplānojuma apstiprināšanu nekustamajā īpašumā, Kalna prospektā 2A, Ogres pilsētā, Ogres novadā, zemes vienībā ar kad. apz. 7401-001-0671, pašvaldības mājas lapā internetā, laikrakstā „Ogrēnietis” un oficiālajā izdevumā „Latvijas Vēstnesis”, kā arī izvietot paziņojumu Ogres novada pašvaldības administrācijas ēkas vestibilā Brīvības ielā 33, Ogrē.
3. Divu nedēļu laikā pēc šī lēmuma spēkā stāšanās iesniegt Valsts zemes dienesta Rīgas reģionālajai nodaļai digitālā formā detālplānojuma grafiskās daļas karti un pašvaldības lēmumu par plānojuma projekta apstiprināšanu.
4. Divu nedēļu laikā pēc šī lēmuma spēkā stāšanās iesniegt digitālā formā detālplānojuma grafiskās daļas karti SIA ”Mērniecības datu centrs” izmaiņu veikšanai pašvaldības vienotajā digitālajā topogrāfiskajā kartē.
5. **Kontroli** par lēmuma izpildi uzdot pašvaldības izpilddirektoram **Jānim Latišam**.

*Šo lēmumu var pārsūdzēt Administratīvajā rajona tiesā Baldones ielā 1A, Rīgā, LV-1007, viena mēneša laikā no lēmuma spēkā stāšanās dienas.*